Here is a page extracted from Wikipedia that may contain CSS, HTML, and a lot of unformatted text.

Title: متحف محمود خليل
Content: متحف محمد محمود خليل متحف مصرى موجود فى حى الزمالك ف القاهرة. فى الاساس المتحف كان البيت بتاع محمد محمود خليل اللى قدر انه يجمع كمية لوحات و تماثيل و اعمال فنيه قيمه جدا و وصى مراته بعد ما مات و هى تموت انها تتبرع بالمكان للحكومه المصريه عشان تحوله لمتحف فنى. المتحف افتتحوه اول مرة فى سنة 1962 و بعدين اتنقل لقصر الامير عمرو ابراهيم فى سنة 1971 و بعدين افتتحوه تانى فى الزمالك فى سنة 1979.الامن فى المتحف اتقال انه ضعيف جدا و مش بالمواصفات اللى المفروض تكون مطلوبه فى المتاحف و اثبت ان الاتهمات دى صح لما ف يوم 22 اغسطس 2010 اتسرقت لوحة زهور الخشخاش ,اللى موجوده فى المتحف و اللى رسمها فان جوخ, اتسرقت فى عز الظهر ف يوم و محدش لاقيها لحد دلوقتى.المتحف فيه مكتبة فيها حوالى 4000 كتاب و مرجع فنى كانوا لصاحب القصر محمود خليل. و فيها كراسى فى القاعات عشان الناس تتفرج على اللوحات براحتها و بمزاج.

المتحف 
المتحف فيه 304 لوحه بتاعة 143 رسام منهم 30 لوحه لتسع رساميين مصريين و فيه حوالى 50 تمثال و عدد من الكيركتاريات السياسيه القديمه عن سياسه مصر. تحت كل لوحه فى المتحف مكتوب اسم اللوحة و الفنان اللى رسمها و مواصفتها الفنيه و معلومات عنها و فيه عدد كبير من الفزات الصينى القديمه.

لينكات برانيه 
 السايت الرسمى بتاع المتحف 
 Wikinews: n:en:Van Gogh painting stolen again لوحة ”زهور الخشخاش“ للرسام المشهور Vincent van Gogh إتسرقت فى عز النهار من متحف محمود خليل فى القاهرة (و دى تانى مره تتسرق فيها من مصر). 

متاحف مصر
قصور تاريخيه
قصور مصر
مبانى القاهرة